
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥ ΧΟΣ ΔΕΥΤΕΡΟ _ Αρ. Φύλλου 1101 

- 6 Δεκεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση ειδικού επιδόματος αυξημένης ευθύνης και 
παραγωγικότητας στους υπαλλήλους του 

Ο.Α.Ε.Δ. 1 

Ανάθεση στα ΕΛΤΑ με την υπηρεσία ΠΟΡΤΑ - ΠΟΡΤΑ 
της διακίνησης των ειδικών σημάτων τέλους αδείας 

διενέργειας τεχνικών παιγνίων. 2 

Σύσταση δύο (2) θέσεων εξειδικευομένων γιατρών για 
τη Μονάδα Εντατικής θεραπείας με μετατροπή δύο 
(2) κενών θέσεων ειδικευομένω γιατρών ειδικότη¬ 
τας Μικροβιολογίας στο Νομ/κό Γενικό Ογκολογικό 


Νοσ/μείο Κηφισιάς «ΟΙ ΑΓΙΟΙ ΑΝΑΡΓΥΡΟΙ» . 3 

Διορισμός νέου μέλους στο Δ.Σ. των ΗΛΠΑΠ. 4 


Τροποποίηση - Προσαρμογή συστατικής πράξης ίδιου 
Νομικού Προσώπου του Δήμου Νέας Φιλαδέλφειας 
Ν. Αττικής με το όνομα «ΠΝΕΥΜΑΤΙΚΟ ΚΕΝΤΡΟ 
ΔΗΜΟΥ ΝΕΑΣ ΦΙΛΑΔΕΛΦΕΙΑΣ Ο Αθ. ΔΙΑΚΟΣ» . 5 

Επέκταση άδειας λειτουργίας με προσθήκη συστήμα¬ 
τος μέτρησης Οστικής Μάζας στο Ακτινολογικό ερ¬ 
γαστήριο κατηγ. (Χ-1) του Ακτινολόγου Βαλερή Ιω¬ 
άννη στην θεσ/νίκη . . 6 

Σύσταση Νομικού Προσώπου με την επωνυμία «Σχο¬ 
λική Επιτροπή Δημοτικού Σχολείου Χέρσου, Καλ'ιν- 
δριας, Ελευθεροχωρίου και Νηπιαγωγείου Χέρσου 

Ν. Κιλκίς . 7 

Υπαγωγή προσωπικού της Κοινότητας θαλερού Ν. Κο¬ 
ρινθίας στις διατάξεις του Α’ μέρους Ν. 1188/81 8 

Ψήφιση Ο.ΕΎ. του Συμβουλίου Περιοχής 2ης Εδαφι¬ 
κής Περιφέρειας Ν. Πιερίας. 9 

Σύσταση Δημοτικής Επιχείρησης Πολιτιστικής Ανάπτυ¬ 
ξης Κομοτηνής Ν. Ροδόπης.10 

Μεταβίβαση κοινόχρηστης έκτασης συν/σμού Πορτα- 
ριάς Ν. Χαλκιδικής στην ομώνυμη Κοινότητα -11 

Διορθώσεις σφαλμάτων 

Διόρθωση σφάλματος στις Δ4/615/10.10.96 και Δ4/ 
399/14.6.96 αποφάσεις Υπουργού Εθν. Παιδείας 
και θρησκευμάτων .12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2073246/10817/0022 (1) 

Χορήγηση ειδικού επιδόματος αυξημένης ευθύνης και πα¬ 
ραγωγικότητας στους υπαλλήλους του Ο.Α.Ε.Δ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

α) Του Ν. 1558/85 «Κυβέρνηση και Κυβερνητικά Όρ¬ 
γανα». 

β) Του άρθρου 18 του Ν.2224/94. 

γ) Του Ν.Δ. 212/69 «περί Οργανώσεως και Διοικήσεως 
του Οργανισμού Απασχόλησης Εργατικού Δυναμικού». 

δ) Του άρθρου 22 του Ν. 2362/95. 

ε) Του άρθρου 24 του Ν.2434/96 «Μέτρα πολιτικής για 
την απασχόληση... και άλλες διατάξεις» (ΦΕΚ 188/Α/ 
96 ). 

στ) Του άρθρου 40 του Ν.849/78 (ΦΕΚ Α’ 232). 

ζ) Του Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

η) Του άρθρου 29Α του Ν. 1558/85 που προστέθηκε με 
το άρθρο 27 του Ν.2081/92 (ΦΕΚ Α7154). 

2. Την Κ.Υ.Α. αριθ. 95445/95 «Σύσταση διοικητικού το¬ 
μέα» στο Υπουργείο Εργασίας και Κοιν. Ασφαλίσεων». 

3. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Οργανισμού 
Απασχόλησης Εργατικού Δυναμικού (ΟΑΕΔ) ύψους 
888.000.(XX) δρχ. περίπου για το τρέχον οικονομικό έτος 
που θα καλυφθεί από την πίστωση που έχει εγγράφει στον 
προϋπολογισμό του ΟΑΕΔ οικονομικής χρήσης 1996, με 
τα στοιχεία ΚΑΕ 259 και 1.485.000.000 δρχ. για καθένα 
από τα επόμενα οικονομικά έτη. 

4. Την απόφαση αριθ. 191061/7.6.96 του Υπουργού 
Εργασίας και Κοιν. Ασφαλίσεων «Έγκριση προϋπολογι¬ 
σμού Οργανισμού Απασχόλησης Εργατικού Δυναμικού, οι¬ 
κονομικού έτους 1996», όπως ισχύει σήμερα. 

5. Την αριθμ. 1637/3.9.96 απόφαση που έλαβε το Δ.Σ. 
του ΟΑΕΔ κατά τη συνεδρίασή του αριθμ. 34/3.9.96. 

6. Την αναγκαιότητα αύξησης της παραγωγικότητας 
των υπηρεσιών του ΟΑΕΔ για την υλοποίηση των στόχων 
του Οργανισμού και της Κυβερνητικής Πολιτικής. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την αριθμ. 1107147/1239/0006Α74.10.96 κοινή 
απόφαση του Πρωθυπουργού και ίου Υπουργού Οικονο¬ 
μικών (Ανάθεση αρμοδιοτήτων στους Υφυπουργούς Οικο¬ 
νομικών), αποφασίζουμε: 

1. Εγκρίνουμε τη χορήγηση από 1 ης Ιουλίου 1996 μέχρι 
31 Δεκεμβρίου 1996, με την προϋπόθεση ότι το νέο μι¬ 
σθολόγιο θα ισχύει από 1.1.1997, μηνιαίου ειδικού επιδό¬ 
ματος αυξημένης ευθύνης και παραγωγικότητας στους 
τακτικούς και με σύμβαση εργασίας αορίστου χρόνου 
υπαλλήλους που υπηρετούν στον ΟΑΕΔ ή είναι αποσπα- 
σμένοι από τον ΟΑΕΔ στο Υπουργείο Εργασίας και Κοινω¬ 
νικών Ασφαλίσεων και στον ευρύτερο δημόσιο τομέα. 

Το επίδομα αυτό παρέχεται και στο αποσπασμένο από 
άλλες υπηρεσίες στον ΟΑΕΔ προσωπικό, στους απασχο¬ 
λούμενους από τον Οργανισμό με σχέση έμμισθης εντο¬ 
λής (νομικιούς συμβούλους - δικηγόρους), ως και στον 
ελεγκτή ιατρό του ΟΑΕΔ. 

2. Ειδικότερα τα καταβαλλόμενα κατά μήνα ποσά για 
κάθε υπάλληλο ανέρχονται: 

α. Γία τους μονίμους υπαλλήλους: 

1) Κατηγορία ΥΕ 35.000 δρχ. 

2) Κατηγορία ΔΕ 45.000 δρχ. 

3) Κατηγορία ΤΕ 55.000 δρχ. 

4) Κατηγορία ΠΕ 65.000 δρχ. 

β. Για το προσωπικό με σχέση εργασίας ιδιωτικού δι¬ 
καίου που δεν ανήκει στις παραπάνω κατηγορίες (ΥΕ, ΔΕ, 
ΤΕ, ΠΕ), η καταβολή του ποσού του επιδόματος θα γίνει 
με βάση τα τυπικά προσόντα πρόσληψής του ή της τυχόν 
μεταγενέστερης ένταξής του σε άλλη ειδικότητα που 
αντιστοιχούν προς εκείνα που προβλέπονται από το Ν. 

1586/86 για τις κατηγορίες των μονίμων υπαλλήλων. 

3. Σε περίπτωση που υπάλληλοι του ΟΑΕΔ είναι απο- 
σπασμένοι στο Υπουργείο Εργασίας και Κοινωνικών 
Ασφαλίσεων ή και ευρύτερο δημόσιο τομέα, ή υπάλληλοι 
άλλων υπηρεσιών είναι αποσπασμένοι στον ΟΑΕΔ και 
λαμβάνουν ανάλογο επίδομα αυξημένης ευθύνης και πα¬ 
ραγωγικότητας, δικαιούνται να επιλέξουν να λαμβάνουν 
από μία Υπηρεσία μόνο το ποσό του αντίστοιχου επιδόμα¬ 
τος αυξημένης ευθύνης ή παραγωγικότητας. 

Προς τούτο θα υποβάλλουν στον ΟΑΕΔ σχετική Υπεύ¬ 
θυνη Δήλωση του άρθρου 8 του Ν. 1599/86, του στην 
οποία θα αναφέρουν την υπηρεσία από την οποία θα επι- 
λέξουν να τους καταβάλλεται το παραπάνω επίδομα. 

4. Στους τακτικούς και αορίστου χρόνου εκπαιδευτι¬ 
κούς υπαλλήλους του Ο.Α.Ε.Δ. χορηγείται εφάπαξ ποσό 
οριζόμενο σε 200.000 δραχμές για τον καθένα, για το 
χρονικό διάστημα από 1.7.1996 μέχρι 15.12.1996, το 
οποίο δεν συνυπολογίζεται στις αποδοχές τους. 

5. Η απαιτούμενη δαπάνη για την εφαρμογή της απόφα¬ 
σης αυτής για όλους τους κλάδους και κατηγορίες υπαλ¬ 
λήλων θα ανέλθει στο ποσό των οκτακόσιων ογδόντα 
οκτώ εκατομμυρίων δρχ. (888.000.000) και θα αντληθεί 
από τον προϋπολογισμό του ΟΑΕΔ, οικονομικής χρήσης 
1996 και συγκεκριμένα από τον ΚΑΕ 0259 «Λοιπά Ειδικά 
Τακτικά Επιδόματα» στον οποίο έχει εγγράφει πίστωση 
ύψους 3.011.850.000 δρχ. 

6. Η ισχύς της απόφασης αυτής αρχίζει από 1.7.1996. 

7. Η χορήγηση αυτή δεν συνιστά προηγούμενο για άλλες 
κατηγορίες υπαλλήλων και δεν θα επηρρεάσει την εφαρ¬ 
μογή του νέου μισθολογίου. 


8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1996 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 2078720/3166/0095 ( 2 ) 

Ανάθεση στα ΕΛΤΑ με την υπηρεσία ΠΟΡΤΑ - ΠΟΡΤΑ της 
διακίνησης των ειδικών σημάτων τέλους αδείας διε¬ 
νέργειας τεχνικών παιγνϊων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 496/70 «περί οργανώσεως και 
λειτουργίας των ταχυδρομείων» σε συνδυασμό με εκείνες 
του Π.Δ. 277/75 «περί της νομικής μορφής λειτουργίας 
της Ταχυδρομικής Υπηρεσίας δια το μετά την 30η Απρι¬ 
λίου 1975 χρονικό διάστημα». 

2. Τις διατάξεις του Π.Δ. 295/86 «Δομή και ρόλος και 
τρόπος διοίκησης και λειτουργίας της Κοινωνικοποιημέ¬ 
νης επιχείρησης «Ελληνικά Ταχυδρομεία» (ΕΛ.ΤΑ). 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» όπως ισχύουν. 

4. Τις διατάξεις των παραγράφων 2 και 3 του άρθρου 68 
του Ν. 2065/92 «Αναμόρφωση της άμεσης φορολογίας 
και άλλες διατάξεις» σε συνδυασμό με εκείνες του άρθρου 
42 του Ν. 2168/93. 

5. Την από 6.9.1993 αρχική σύμβαση μεταξύ του Υφυ¬ 
πουργού Οικονομικών και του Γενικού Διευθυντή των 
ΕΛ.ΤΑ., σχετικά με τη διακίνηση της αλληλογραφίας του 
Δημοσίου. 

6. Την αριθμ. 95645/21.9.93 απόφαση του Υφυπουρ¬ 
γού Οικονομικών και Μεταφορών και Επικοινωνιών σχε¬ 
τικά με τον καθορισμό του τρόπου πληρωμής των τελών 
για τη διακίνηση της αλληλογραφίας του Δημοσίου. 

7. Την αριθμ. 1107147/1239/0006Α/4.10.96 από¬ 
φαση ανάθεσηοετρμοδιοτήτων του Υπουργού Οικονομι¬ 
κών στους Υφυπουργούς Οικονομικών. 

8. Την ανάγκη διακίνησης της αλληλογραφίας των ειδι¬ 
κών σημάτων τέλους αδείας διενέργειας τεχνικών παι- 
γνίων, από την ειδική υπηρεσία των ΕΛΤΑ ΠΟΡΤΑ- 
ΠΟΡΤΑ, αποφασίζουμε: 

Αναθέτουμε στην ειδική Υπηρεσία των ΕΛ.ΤΑ. ΠΟΡΤΑ - 
ΠΟΡΤΑ την διακίνηση των ειδικών σημάτων τέλους άδειας 
διενέργειας τεχνικών παιγνϊων από την Υπηρεσία Διαχεί¬ 
ρισης Εντύπων και Αξιών του Δημοσίου (Υ.Δ.Ε.Α.Δ.) προς 
τις Δημόσιες Οικονομικές Υπηρεσίες (Δ.Ο.Υ.). 

Με την απόφαση αυτή προκαλείται ετήσια δαπάνη δρχ. 
είκοσι εκατομμυρίων (20.000.000) περίπου και θα αντιμε¬ 
τωπίζεται από την πίστωση που εγγράφεται κατ’ έτος στον 
Τακτικό Προϋπολογισμό του Φορέα 23-200 και ΚΑΕ 
0823, η οποία αφορά την διακίνηση της εν γένει αλληλο¬ 
γραφίας του Δημοσίου από τα ΕΛ.ΤΑ. 

Ο τρόπος πληρωμής και οι λοιπές λεπτομέρειες θα κα- 
θορισθούν με την σχετική σύμβαση που θα ακολουθή¬ 
σει. 





ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 1996 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Υ4α/8886 ( 3 ) 

Σύσταση δύο (2) θέσεων εξειδικευομένων γιατρών για τη 

Μονάδα Εντατικής θεραπείας με μετατροπή δύο (2) 

κενών θέσεων ειδικευομένων γιατρών ειδικότητας Μι¬ 
κροβιολογίας στο Νσμ/κό Γ ενικό Ογκολογικό Νοσ/μείο 

Κηφισιάς «ΟΙ ΑΓΙΟΙ ΑΝΑΡΓΥΡΟΙ». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α/83). 

2. Το υπ' αριθμ. 55/96 Π.Δ. (ΦΕΚ 48/Α/96 «Περιορι¬ 
σμός συναρμοδιοτήτων κατά την έκδοση διοικητικών πρά¬ 
ξεων». 

3. Τις διατάξεις του άρθρου 84 του Ν. 2071/92 (ΦΕΚ 
123/Α/92). 

4. Τις διατάξεις του άρθρου 27 του Ν.2081/92 (ΦΕΚ 
154/Α/92) με τις οποίες προστέθηκε νέο άρθρο 29Α στο 
Ν.1558/85 και το γεγονός ότι από τις διατάξεις της από¬ 
φασης αυτής δεν προκαλείται δαπάνη σε βάρος του κρατι¬ 
κού προϋπολογισμού. 

5. Την αριθμ. ΔΥ3α/οικ. 878/96 (ΦΕΚ 924/96 Από¬ 
φαση περί ανάθεσης αρμοδιοτήτων στους Υφυπουργούς 
Υγείας και Πρόνοιας. 

6. Την αριθμ. 1107147/1239/006Α/4.10.96 (ΦΕΚ 
922/96) απόφαση ανάθεσης αρμοδιοτήτων στον Υφυ¬ 
πουργό Ν. Χριστοδουλάκη. 

7. Την αρ. 5722/1.8.96 απόφαση του ΚΕ.Σ.Υ. 

8. Την αρ. 26/13.10.95 απόφαση Δ.Σ. του Νομ. Γεν. 
Ογκολογικού Νοσ/μείου Κηφισιάς «ΟΙ ΑΓΙΟΙ ΑΝΑΡΓΥ¬ 
ΡΟΙ», αποφασίζουμε: 

Οι δύο (2) κενές θέσεις ειδικευομένων γιατρών Μικρο¬ 
βιολογίας που έχουν συσταθεί με την αριθμ. Α3β 5751 /87 
(ΦΕΚ 296/τ.Β/87) υπουργική απόφαση στο Νομ. Γεν. 
Ογκολογικό Νοσ/μείο Κηφισιάς «ΟΙ ΑΓΙΟΙ ΑΝΑΡΓΥΡΟΙ» 
μετατρέπονται με την παρούσα σε θέσεις γιατρών για 
εξειδίκευση δύο (2) ετών στην εντατική νοσηλεία στο ίδιο 
Νοσοκομείο. 

Στις παραπάνω θέσεις διορίζονται γιατροί των ειδικοτή¬ 
των Παθολογίας, Καρδιολογίας, Πνευμονολογίας, Χει¬ 
ρουργικής και Αναισθησιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1996 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚΟΣ ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 


Αριθ. 624 ( 4 ) 

Διορισμός νέου μέλους στο Δ.Σ. των ΗΛΠΑΠ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 6 του τέταρτου άρ¬ 
θρου του Ν.Δ. 768/1970 «περί ιδρύσεως Οργανισμού 
προς ανάληψη των παρά της Η.Ε.Μ. εκτελουμένων μετα¬ 
φορών και περί κυρώσεως της από 3 Δεκεμβρίου 1970 
συμβάσεως μεταξύ του Ελληνικού Δημοσίου αφ’ ενός και 
της Η.Ε.Μ. και Γ.Γ.Ε. αφ’ ετέρου» (Α 273) και τις διατάξεις 
του άρθρου 36 του Ν. 588/1977 «περί οργανώσεως των 
αστικών συγκοινωνιών πρωτευούσης και άλλων τινών δια¬ 
τάξεων» (Α 148). 

2. Την απόφασή μας 87/7.2.95 «Διορισμός Διοικητικού 
Συμβουλίου της ΑΕ ΗΛΠΑΠ», την απόφασή μας 637/ 
24.11.95 «αποδοχή παραιτήσεων και διορισμός νέων με¬ 
λών στο Διοικητικό Συμβούλιο της ΑΕ ΗΛΠΑΠ για το υπό¬ 
λοιπο της θητείας του» (Β980) όπως αυτή τροποποιήθηκε 
με τις με αριθμό 658/6.12.95 (Β1025), 253/16.4.96 
(Β285) 331/23.5.96 (Β383) και 650/7.11.96 (Β 1038) 
όμοιες. 

3. Την με αριθμό 566/26.9.96 απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Καθορισμός αρμοδιοτήτων του Υφυπουργού Μεταφο¬ 
ρών και Επικοινωνιών» (Β' 910). 

4. Την ανάγκη διορισμού νέου μέλους στο Διοικητικό 
Συμβούλιο των ΗΛΠΑΠ, μέχρι τη λήξη της θητείας του, 
αποφασίζουμε: 

1. Διορίζουμε ως νέο μέλος στο Διοικητικό Συμβούλιο 
των ΗΛΠΑΠ, για το υπόλοιπο της θητείας του, τον Βασίλη 
Ανδριανάκη του Αλεξάνδρου, Πολιτικό Μηχανικό. 

2. Κατά τα λοιπά ισχύει η 87/7.2.95 (Β' 79) απόφασή 
μας όπως αυτή έχει τροποποιηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 1996 

Ο ΥΦΥΠΟΥΡΓΟΣ 

ΕΜΜ. ΛΟΥΚΑΚΗΣ 
-♦- 

Αριθ. Τ.Τ.35477 ( 5 ) 

Τροποποίηση - Προσαρμογή συστατικής πράξης ίδιου Νο¬ 
μικού Προσώπου του Δήμου Νέας Φιλαδέλφειας Ν. Ατ¬ 
τικής με το όνομα «ΠΝΕΥΜΑΤΙΚΟ ΚΕΝΤΡΟ ΔΗΜΟΥ 

ΝΕΑΣ ΦΙΛΑΔΕΛΦΕΙΑΣ Ο Αθ. ΔΙΑΚΟΣ». 

Ο ΠΡΟΪΣΤΑΜΕΝΟΣ ΠΕΡΙΦ. ΔΙΟΙΚΗΣΗΣ ΑΘΗΝΩΝ 
Έχοντας υπόψη: 

1. Τις α) αριθ. 115/8.5.68 Α.Δ.Σ. για την οποία εξεδόθη 
το αριθ. 575/68 Β. Δ/γμα και δημοσιεύθηκε στο αριθ. 
193/5.9.68 τ. Α' ΦΕΚ, β) την αριθμ. 334/13.12.68 ΑΔΣ για 
την οποία εξεδόθη το Β. Δ/γμα υπ’ αριθ. 222/69 και δημο¬ 
σιεύθηκε στο αριθ. 60/8.4.69, τ.Α', ΦΕΚ, γ) την αριθ. 
168/83 ΑΔΣ, η οποία επικυρώθηκε με την αριθ. 64726/ 
9.9.83, όμοια Ν.Α. και δημοσιεύθηκε στο αριθ. 556/ 
23.9.83 τ.Β' ΦΕΚ δ) την αριθ. 55/28.3.88 Α.Δ.Σ. η οποία 
επικυρώθηκε με την αριθ. 11674/15.9.88 όμοια Ν.Α. και 
δημοσιεύθηκε στο αριθ. 726/4.10.88 τ.Β' ΦΕΚ. 

2. Τις διατάξεις του άρθρου 203 του Π.Δ. 410/95. 

3. Την αριθ. 276/96 απόφαση του Δημοτικού Συμβου- 

λίου του Δήμου Ν. Φιλ/φειας για τροποποίηση και προ¬ 
σαρμογή της Ιδρυτικής Πράξης του Νομικού Προσώπου 
«ΠΝΕΥΜΑΤΙΚΟ ΚΕΝΤΡΟ Ν. ΦΙΛ/ΦΕΙΑΣ Ο Αθ. ΔΙΑΚΟΣ» 
στις διατάξεις του άρθρου 203 του Π.Δ. 410/95, αποφα¬ 
σίζουμε: 

Άρθρο μόνο 

Η αριθ. 115/8.5.68 απόφαση του Δημοτικού Συμβου¬ 
λίου Ν. Φιλ/φειας για την οποία εξεδόθη το αριθ. 575/68 
Β. Δ/γμα που δημοσιεύτηκε στο αριθ. 193/5.9.68 τ.Α' και 
όπως μεταγενέστερα τροποποιήθηκε, προσαρμόζεται 
στις διατάξεις του άρθρου 203 του Π.Δ. 410/95 ως εξής: 

Άρθρο 1 

Συστήνουμε στο Δήμο Ν. Φιλ/φειας του Ν. Αττικής ίδιο 
Νομικό Πρόσωπο με το όνομα: «ΠΝΕΥΜΑΤΙΚΟ ΚΕΝΤΡΟ 
ΔΗΜΟΥ Ν. ΦΙΛ/ΦΕΙΑΣ Ο Αθ. ΔΙΑΚΟΣ». 

Άρθρο 2 

Σκοπός του Νομικού Προσώπου είναι: 

Το Νομικό Πρόσωπο Πνευματικό Κέντρο σκοπεύει στη 
δημιουργία δυνατοτήτων πνευματικής ανόδου των δημο¬ 
τών, καλλιέργεια του πνεύματος κοινωνικής συμμετοχής, 
αξιοποίησης του έμψυχου υλικού της πόλης μας και γενικά 
πολιτιστικής ανάπτυξης μέσα από την πολιτιστική του πο¬ 
λιτική και δράση. 

Το Πνευματικό Κέντρο Δήμου Ν. Φιλαδέλφειας αποτε¬ 
λεί το ζωντανό δημοτικό κύτταρο προσφοράς γνώσης, αρ¬ 
χών και αξιών, ηθών, εθίμων, μόρφωσης και επιμόρφωσης 
των πολιτών και γενικά παιδείας και πολιτισμού. 

Το Πνευματικό Κέντρο για την πραγμάτωση του σκοπού 
του μπορεί να οργανώσει ποίκιλες εκδηλώσεις πνευματι¬ 
κού καλλιτεχνικού, ψυχαγωγικού και γενικά πολιτιστικού 
χαρακτήρα, όπως: διαλέξεις, προβολές ταινιών επιστημο¬ 
νικού, επιμορφωτικού και ψυχαγωγικού περιεχομένου, 
απαγγελίες, θεατρικά έργα, δημόσιες συζητήσεις σε θέ¬ 
ματα κοινού ενδιαφέροντος, εκθέσεις εικαστικών τεχνών, 
φωτογραφίας ή άλλων ντοκουμέντων, μουσικές εκδηλώ¬ 
σεις, εκδηλώσεις λαογραφικού περιεχομένου, λογοτεχνι¬ 
κές εκδηλώσεις, κουκλοθέατρο και θέατρο σκιών, εκδρο¬ 
μές - ξεναγήσεις, δημιουργία σκακιστικού τμήματος και 
επιτραπέζιας αντισφαίρισης. 

Επίσης δημοτική δανειστική βιβλιοθήκη οργανωμένη 
σύμφωνα με τα διεθνή πρότυπα και με αντίστοιχες προς 
αυτήν εκδηλώσεις (εκθέσεις βιβλίου, παιδικό τμήμα, ανά¬ 
γνωση ιστοριών και έκφραση, άλλες εκθέσεις, διαλέξεις 
κλπ.) Κέντρα Ν. Γενιάς κ.λπ. 

Το Πνευματικό Κέντρο στην προσπάθέΐα του να διευρύ¬ 
νει τους ορίζοντες και να ενθαρρύνει την ανάπτυξη πρω¬ 
τοβουλιών από τους δημότες μπορεί να οργανώσει τμή¬ 
ματα ερασιτεχνικής δημιουργίας και μάθησης: χορευτικά, 
μουσικά - χορωδιακά, θεατρικά, φιλολογικά - λογοτεχνικά, 
εικαστικά, κινηματογράφου και φωτογραφίας, ελληνικής 
παράδοσης, επικοινωνίας, πληροφορικής, οικογενειακού 
προγραμματισμού, αθλητικά (σκάκι κ.λπ.). 

Το κάθε τμήμα που θα δημιουργείται θα εξοπλίζεται με 
τα απαραίτητα μέσα και υλικά που απαιτούνται για τη λει¬ 
τουργία του. 

Επίσης η δημιουργία έργων υποδομής που θα αφήσουν 
σφραγίδα συνέχειας και πολιτιστικής ανάπτυξης και πα¬ 
ρέμβασης που θα ανεβάσουν το επίπεδο της γνώσης, των 
αξιών και της καλλιέργειας του πνεύματος. 


Τα τμήματα θα μπορούν να λαμβάνουν μέρος σε τοπι¬ 
κές πολιτιστικές εκδηλώσεις, σε εκδηλώσεις, μέσα στον 
ευρύτερο Ελλαδικόχώρο, καθώς και σε διεθνείς ανταλλα¬ 
γές. 

Τέλος το Πνευματικό Κέντρο θα συνεργάζεται και με 
άλλους τοπικούς ή ευρύτερου χαρακτήρα φορείς (σωμα¬ 
τεία, σχολεία κ.λπ.). 

Για την αναβάθμιση και ποιοτική λειτουργία του Διοικη¬ 
τικού Συμβουλίου του Πνευματικού Κέντρου και του Πνευ¬ 
ματικού Κέντρου συγκροτούνται τα πιο κάτω συμβουλευ¬ 
τικά γνωμοδοτικά όργανα συμβουλίων, 
α. Πολιτιστικό Συμβούλιο, 
β. Συμβούλιο Νέας Γενιάς, 
γ. Καλλιτεχνικό Συμβούλιο, 
δ. Συμβούλιο Γυναικών Κοινωνικής Πολιτικής. 

Γ ία τις γυναίκες - δημότισσες θα λειτουργεί Γ ραφείο 
Κοινωνικής Πολιτικής Γ υναικών. 

Για την πολύπλευρη βοήθεια και στήριξη των νέων δη¬ 
μοτών οργανώνονται και λειτουργούν Κέντρα Ν. Γενιάς. 

Άρθρο 3 

Πόροι του Νομικού Προσώπου είναι: 
α) Η Ετήσια Επιχορήγηση του Δήμου Ν. Φιλ/φειας. 
β) Κάθε είδους προσφορές, δωρεές, κληρονομιές και 
κληροδοσίες. 

γ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
δ) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε Δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 
Κάλυψη δαπάνης 

1. Από τις διατάξεις αυτής της απόφασης παραμένει η 
ίδια δαπάνη σε βάρος του προϋπολογισμού του Δήμου Ν. 
Φιλ/φειας ύψους 130.000.000 δρχ. περίπου για το τρέ- 
χον οικονομικό έτος και 130.000.000 δρχ. περίπου για κα¬ 
θένα από τα επόμενα οικονομικά έτη. 

2. Γ ια την ανωτέρω δαπάνη έχει εγγράφει πίστωση στον 
προϋπ/σμό του Δήμου Ν. Φιλ/φειας ύψους 130.000.000 
δρχ. στον Κ.Α. 212.3. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Νοεμβρίου 1996 

Με εντολή Γ εν. Γ ραμ. Περιφ. Αττικής 
Ο Προϊστάμενος Περιφ. Διοίκησης 
ΔΗΜ. ΠΑΠΑΝΙΚΟΣ 

-♦- 

Αριθ. ΔΥ/Γ1/45029/22.10.1996 (6) 

Επέκταση άδειας λειτουργίας με προσθήκη συστήματος 
μέτρησης Οστικής Μάζας στο Ακτινολογικό εργαστή¬ 
ριο κατηγ. (Χ-1) του Ακτινολόγου Βαλερή Ιωάννη στην 
θεσ/νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

Με την ΔΥ/Γ1/45029/22.10.1996 απόφαση του Νο¬ 
μάρχη Θεσσαλονίκης που εκδόθηκε σύμφωνα με τις δια¬ 
τάξεις του Ν.Δ. 181/74 του Π.Δ. 470/83 της υπουργικής 
απόφασης 14632/(ΦΟΡ) 1416/19.7.91 επεκτάθηκε η 
άδεια λειτουργίας του Ακτινολογικού εργαστηρίου κατηγ. 
(Χ-1) του Ακτινολόγου Βαλερή Ιωάννη του Αποστόλου με 

προσθήκη συστήματος μέτρησης Οστικής Μάζας, στην 
οδό Π.Π. Γερμανού 10 στην θεσ/νίκη. 

Η επέκταση ισχύει μέχρι 31.12.97. 

Η ανανέωση προϋποθέτει την τήρηση κανονισμών ακτι¬ 
νοπροστασίας. 

Θεσσαλονίκη, 22 Οκτωβρίου 1996 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

Αριθ. Ε. 6176 (7) 

Σύσταση Νομικού Προσώπου με την επωνυμία «Σχολική 
Επιτροπή Δημοτικού Σχολείου Χέρσου, Καλίνδριας, 
Ελευθεροχωρίου και Νηπιαγωγείου Χέρσου Ν. Κιλ¬ 
κίς. 

Ο ΠΡΟΪΣΤΑΜΕΝΟΣ ΠΕΡΙΦ. ΔΙΟΙΚΗΣΗΣ Ν. ΚΙΛΚΙΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 όπως 
αντικαταστάθηκαν από τις όμοιες του άρθρου 11 του Ν. 
2130/1993. 

2. Την 93/96 απόφαση του Κοινοτικού Συμβουλίου 
Χέρσου με την οποία τροποποιείται η 13/91 απόφαση του 
Κ.Σ. Χέρσου και συνιστώνται Νομικά Πρόσωπα με την 
επωνυμία «Σχολική Επιτροπή Δημοτικού Σχολείου Χέρ¬ 
σου, Καλίνδριας, Ελευθεροχωρίου και Νηπιαγωγείου Χέρ¬ 
σου». 

3. Την 20530/31.3.87 εγκύκλιο 15 του ΥΠ.ΕΣ. 

4. Την αριθ. 942/3.5.96 απόφαση του Γεν. Γραμματέα 
Περιφέρειας Κεντρικής Μακεδονίας, αποφασίζουμε: 

1. Τροποποιούμε τις 5196/91, 5197/91 και 5198/91 
αποφάσεις μας με τις οποίες συστήθηκαν Νομικά Πρό¬ 
σωπα με την επωνυμία «Σχολική Επιτροπή Δημοτικού Σχο¬ 
λείου Ελευθεροχωρίου, Καλίνδριας και Δημοτικού Σχο¬ 
λείου και Νηπιαγωγείου Χέρσου». 

2. Συνιστούμε στην Κοινότητα Χέρσου του Νομού Κιλ¬ 
κίς, ίδιο Νομικό Πρόσωπο με την επωνυμία «Σχολική Επι¬ 
τροπή Δημ. Σχολείου Χέρσου, Ελευθεροχωρίου, Καλίν- 
δριας και Νηπιαγωγείου Χέρσου». 

3. Σκοπός του παραπάνω Νομικού Προσώπου είναι: 
α) Η διαχείριση των πιστώσεων που διατίθενται για τις 

λειτουργικές ανάγκες, δαπάνες καθαριότητας, θέρμαν¬ 
σης, φωτισμός, ύδρευσης, τηλεφώνου, αποχέτευσης, 
αναλωσίμων υλικών κ.λπ. 

β) Η εκτέλεση μικρών έργων για επισκευή και συντή¬ 
ρηση διδακτηρίων. 

γ) Η αντικατάσταση φθορών και ζημιών και επίπλων εξο¬ 
πλισμού και γενικά των κτιριακών εγκαταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη Σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους. Γενικότερα η 
λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονά¬ 
δων. 

4. Οι πόροι του Νομικού Προσώπου είναι: 
α) Η ετήσια επιχορήγηση από το Κράτος. 

β) Η ετήσια επιχορήγηση από την Κοινότητα Χέρσου, 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 


δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία των. 

5. Περιουσία: 

Σχολικός κλήρος του Δημοτικού Σχολείου Χέρσου απο- 
τελούμενος από 41,684 στρέμ., Σχολικός κλήρος Δημοτι¬ 
κού Σχολείου Καλίνδριας αποτελούμενος από 24,250 
στρέμ. και ο Σχολικός κλήρος του Δημοτικού Σχολείου 
Ελευθεροχωρίου αποτελούμενος από 40,100 στρέμ. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και σε 
περίπτωση κωλύματος του Προέδρου από τον Αντιπρόε¬ 
δρο. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοινότητας 
Χέρσου ύψους 1.557.000 δρχ. ετησίως και συγκεκριμένα 
σε βάρος του Κ.Α. 211.9β του προϋπολογισμού της Κοι¬ 
νότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 14 Νοεμβρίου 1996 

Με εντολή Γεν. Γραμ. Περιφ. Κεντρ. Μακεδονίας 
Ο Προϊστάμενος ΔΟΥ ΚΙΛΚΙΣ 
ΠΑΝ. ΚΑΡΑΓΙΩΡΓΗΣ 

-♦- 

Αριθ. 20400 (8) 

Υπαγωγή προσωπικού της Κοινότητας θαλερού Ν. Κοριν¬ 
θίας στις διατάξεις του Α’ μέρους Ν. 1188/81. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΚΟΡΙΝΘΙΑΣ 

Με την 20400/18.11.96 απόφαση του Αναπληρωτή 
Περιφερειακού Διευθυντή Ν. Κορινθίας, εγκρίθηκε η 
36/96 νόμιμη απόφαση του Κοιν. Συμβουλίου θαλερού Ν. 
Κορινθίας, που εκδόθηκε σύμφωνα με τις διατάξεις του 
άρθ. 3 Ν. 1188/81 όπως τροποποιήθηκε με τις διατάξεις 
του άρθ. 8 παρ. 1 Ν. 2307/95 και τη σύμφωνη γνωμοδό¬ 
τηση του Υπηρ. Συμβουλίου υπαλλήλων των ΟΤΑ άρθ. 14 
Ν. 1586 και 37 Ν. 2190/94 που διατυπώθηκε στο αριθ. 5/ 
2/96 πρακτικό του, με την οποία υπάγεται στο Α' μέρος 
του Ν. 1188/81 το προσωπικό (γραμματέας) της Κοινότη¬ 
τας αυτής. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας θα¬ 
λερού ύψους 500.000 δρχ. περίπου για το έτος 1996 σε 
βάρος του Κ.Α. 1/111.1, αναπροσαρμοζόμενη αναλόγως 
για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 18 Νοεμβρίου 1996 

Με εντολή Γεν. Γραμ. Περιφέρειας 

Ο Αναπλ. Περιφ. Διευθυντή 
ΕΥΑΓ. ΤΖΩΡΤΖΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 9278 (9) 

Ψήφιση Ο.Ε.Υ. του Συμβουλίου Περιοχής 2ης Εδαφικής 
Περιφέρειας Ν. Πιερίας. 

Ο ΠΡΟΪΣΤΑΜΕΝΟΣ ΠΕΡΙΦ. ΔΙΟΙΚΗΣΗΣ Ν. ΠΙΕΡΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί καταστά- 
σεως προσωπικού των Ο.Τ.Α.», όπως αυτές αντικαταστά- 
θηκαν με αυτές της παρ. 5 του άρθρου 8 του Ν. 2307/ 
1995. 

β) Των άρθρων 34 έως 38 του Ν. 2190/94. 
γ) Του άρθρου 48 παρ. 13 του Ν. 2218/95 και 214 παρ. 
13 του Π.Δ/τος 410/95 (ΔΚΚ). 
δ) Του άρθρου 27 του Ν. 2081/92. 
ε) Του Π.Δ/τος 37α/1987 και Π.Δ/τος 22/90. 

2. Την αριθ. 5/1995 απόφαση του Δ.Σ. του Σ.Π. 2ης 
Ε.Π. 

3. Την γνωμοδότηση του Υπηρεσιακού Συμβουλίου του 
άρθρου 5 του Ν. 1188/1981, όπως αντικαταστάθηκε με 
τις 

διατάξεις του άρθρου 8 παρ. 4 του Ν. 2307/1995. 

4. Την αριθ. 944/3.5.96, απόφαση του Γ εν. Γ ραμ. Περι¬ 
φέρειας Κεντρ. Μακεδονίας, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(ΟΕΥ) του Σ.Π. της 2ης Ε.Π., όπως αυτός ψηφίσθηκε με 
την αριθ. 5/1995 απόφαση του Δ.Σ. και σύμφωνα με όσα 
σ' αυτή ορίζονται η διάρθρωση των θέσεων έχει ως εξής: 

Η διάρθρωση της Υπηρεσίας αποτελείται από Δ/νση με 
δύο Τμήματα: 

α) Διοικητικό - Οικονομικό - Παροχής Υπηρεσιών προς 
τους πολίτες και 

β) Τμήμα Σχεδιασμού - Προγραμματισμού και Τεχνικής 
Υποστήριξης. 

Προβλέπονται δεκαεπτά θέσεις υπαλλήλων ως εξής: 

α) θέσεις Διοικητικού Κλάδου 

Διοικητικού ΠΕΙ, θέσεις 1 

Διοικητικού - Λογιστικού ΤΕ17, θέσεις 1 

Διοικητικού ΔΕΙ, θέσεις 2 

Επιμελητών ΥΕ1, θέσεις 1 

β) θέσεις Τεχνικού Κλάδου 

Πολιτικών Μηχανικών ΠΕ3, θέσεις 1 

Τεχνολόγων Τοπ. Μηχ/κών ΠΕ5, θέσεις 1 

Πληροφορικής ΤΕ19, θέσεις 1 

Εργοδηγών Δομικών ΔΕ5, θέσεις 1 

Εργοδηγών Σχεδιαστών ΔΕ6, θέσεις 2 

Χειριστών Η/Υ ΔΕ38, θέσεις 1 

γ) Γεωπονικού Κλάδου 

Γεωπόνων ΠΕ9, θέσεις 1 

Δασολόγων ΠΕΙ4, θέσεις 1 

Τεχν. Γεωπονίας ΤΕ13, θέσεις 1 

Δασοφυλάκων ΔΕΙ 2, θέσεις 2 

Κάλυψη δαπάνης 

Με την παρούσα δημιουργείται δαπάνη σε βάρος του 
προϋπολογισμού του ανωτέρω Συμβουλίου Περιοχής, το 
ύψος της οποίας δεν μπορεί να προϋπολογισθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 4 Νοεμβρίου 1996 

Με εντολή Γεν. Γραμ. Περιφ. Κεντρ. Μακεδονίας 
Ο Προϊστάμενος ΔΕΣ-ΔΟΥ 
ΓΙΑΝΝΗΣ ΚΑΖΕΠΙΔΗΣ 

-♦- 

Αριθ. 5289 (10) 

Σύσταση Δημοτικής Επιχείρησης Πολιτιστικής Ανάπτυξης 
Κομοτηνής Ν. Ροδόπης. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΡΟΔΟΠΗΣ 
Έχοντας υπόψη: 

1. Τις διατάξεις του άρθρου 277 του Δημοτικού και Κοι¬ 
νοτικού Κώδικα (Π.Δ. 410/95). 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚ 
τ.Β' καθώς και την αριθ. 29742/23.5.89 εγκύκλιο του 
Υπουργείου Εσωτερικών. 

3. Την αριθ. 105/96 απόφαση του Δημοτικού Συμβου¬ 
λίου του Δήμου Κομοτονής, αποφασίζουμε: 

1. Συνιστάται στο Δήμο Κομοτηνής του Νομού Ροδόπης 
Δημοτική Επιχείρηση με την επωνυμία «Δημοτική Επιχεί¬ 
ρηση Πολιτιστικής Ανάπτυξης Δήμου Κομοτηνής» ως ίδιο 
Νομικό Πρόσωπο, το οποίο διέπεται από τις διατάξεις των 
άρθρων 277 έως 284 και 287, 291 και 304 του Π.Δ/τος 
410/95 (Δημοτικός και Κοινοτικός Κώδικας). 

2. Σκοπός της επιχείρησης είναι: α) Η δημιουργία της 
απαραίτητης Πολιτιστικής υποδομής, β) Η ανάδειξη όλων 
των πολιτιστικών - πολιτισμικών χαρακτηριστικών της πε¬ 
ριοχής και η δυνατότητα για έκφραση και δημιουργία 
προϋποθέσεων ενεργότερης συμμετοχής των πολιτών 
στις δραστηριότητές του. γ) Η διάδοση και η ανάπτυξη της 
καλλιτεχνικής παιδείας σε διάφορους τομείς της Τέχνης, 
δ) Η στήριξη και διάδοση της σύγχρονης καλλιτεχνικής και 
πνευματικής δημιουργίας, ατομικής και συλλογικής, ε) Η 
προβολή, η ανάπτυξη και διάδοση των τεχνών με τη διορ¬ 
γάνωση, παραγωγή και παρουσίαση πολιτιστικών, πνευμα¬ 
τικών, εκπαιδευτικών, επιμορφωτικών, καλλιτεχνικών, 
ψυχαγωγικών εκδηλώσεων και δραστηριότητων. στ) Η δη¬ 
μιουργία και η ανάπτυξη της αναγκαίας υποδομής για τη 
βελτίωση της ποιότητας ζωής και τη δημιουργική αξιοποί¬ 
ηση του ελεύθερου χρόνου των κατοίκων της Κομοτηνής 
και ιδιαίτερα των νέων, ζ) η ανάπτυξη της συνεργασίας με 
τους πολιτιστικούς, κοινωνικούς, αθλητικούς φορείς και 
τα ερασιτεχνικά σχήματα της Κομοτηνής και του Νομού, η 
παροχή με κάθε δυνατό τρόπο στους παραπάνω, ηθικής, 
τεχνικής, οικονομικής βοήθειας με στόχο την ενίσχυση 
της δημιουργίας και τη διερεύνηση του πεδίου των πρωτο¬ 
βουλιών και των παρεμβάσεών τους, η) η επαφή και η ανά¬ 
πτυξη συνεργασίας με πολιτιστικούς φορείς και σχήματα 
των βαλκανίων και άλλων χωρών. 

3. Η επιχείρηση διοικείται από επταμελές (7) Διοικητικό 
Συμβούλιο του οποίου τα μέλη θα είναι: α) Ο εκάστοτε Δή¬ 
μαρχος ή Δημοτικός Σύμβουλος που θα ορίζει το Δημοτικό 
Συμβούλιο, ως πρόεδρος, β) δύο (2) μέλη του Δημοτικού 
Συμβουλίου που θα ορίζονται από αυτό, γ) τρεις (3) πολί¬ 
τες κάτοικοι του Δήμου Κομοτηνής που ορίζονται από το 
Δημοτικό Συμβούλιο και δ) ένας (1) εκπρόσωπος των πολι¬ 
τιστικών φορέων που εδρεύουν στο Δήμο Κομοτηνής ο 

οποίος θα εκλέγεται με διαδικασία που θα ορίζει ο εκά- 
στοτε Δήμαρχος. 

Για κάθε μέλος του Διοικητικού Συμβουλίου θα πρέπει 
να ορίζεται και ο νόμιμος αναπληρωτής του. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων χωρίς αλλαγή της συστατι¬ 
κής πράξης, όταν η επιχείρηση απασχολεί περισσότερους 
από είκοσι (20) εργαζομένους. 

4. Η διάρκεια της επιχείησης είναι αόριστη. 

5. Έδρα της επιχείρησης είναι ο Δήμος Κομοτηνής του 
Νομού Ροδόπης. 

6. Το κεφάλαιο της επιχείρησης ανέρχεται σε ύψος 
100.000.000 δρχ. 

7. Πόροι της επιχείρησης είναι τα έσοδα από δικαιώ¬ 
ματα εγγραφής, από δίδακτρα, από εισπράξεις γενικά της 
άσκησης των δραστηριοτήτων της, οι πρόσοδοι από την 
περιουσία της, δάνεια, κληρονομιές, εισφορές, δωρεές, 
επιχορηγήσεις σύμφωνα με τις διατάξεις του άρθρου 11 
του Ν. 1416/1984 και λόιπές επιχορηγήσεις από φορείς 
και πρόσωπα εν γένει της ημεδαπής και της αλλοδαπής 
καθώς και πόσης φύσεως κρατικές επιχορηγήσεις. 

8. Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του. 

β) Σε περίπτωση πτώχευσης της επιχείρησης. 

Τη διάλυση ακολουθεί εκκαθάριση. Εκτός από την περί¬ 
πτωση της πτώχευσης η εκκαθάριση γίνεται από εκκαθα- 
ριστές που ορίζονται από το Δημοτικό Συμβούλιο. Με τον 
ορισμό των εκκαθαριστών παύει αυτοδίκαια η εξουσία των 
μελών του Διοικητικού Συμβουλίου και τις αρμοδιότητές 
του ασκούν οι εκκαθαριστές εκτός από τις αρμοδιότητες 
που θα κρατήσει το ίδιο το Δημοτικό Συμβούλιο. Επίσης με 
τον ορισμό των εκκαθαριστών παύει αυτοδίκαια η εξουσία 
των ελεγκτών. Οι διοριζόμενοι εκκαθαριστές οφείλουν να 
αναλάβουν τα καθήκοντά τους να ενεργήσουν απογραφή 
της περιουσίας της επιχείρησης. Στην εκκαθάριση διεκ- 
περαιώνονται οι εκκρεμείς υποθέσεις, εισπράτονται οι 
απαιτήσεις, ρευστοποιείται η περιουσία και πληρώνονται 
τα χρέη της επιχείρησης. Το υπόλοιπο περιέρχεται στο 
Δήμο Κομοτηνής. Οι λογαριασμοί της εκκαθάρισης εγκρί- 
νονται από το Δημοτικό Συμβούλιο, το οποίο επίσης απο¬ 
φασίζει για την απαλλαγή των εκκαθαριστών από κάθε ευ¬ 
θύνη. Αν η διάλυση της επιχείρησης γίνει λόγω λήξης της 
διάρκειας ή λόγω πτώχευσης που όμως ανακλήθηκε ή πε- 
ρατώθηκε με συμβιβασμό, είναι δυνατή η αναβίωση της 
επιχείρησης με απόφαση του Δημοτικού Συμβουλίου. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείριση 
και εποπτεία της επιχείρησης, διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
ΓΊ.Δ. 410/95 και των με αριθμό 25027/9.4.84 απόφαση 
του Υπουργού Εσωτερικών που δημοσιεύθηκε στο ΦΕΚ 
244/19.4.84 τ.Β'. 

10. α) Από τις διατάξεις της ανωτέρω απόφασης προκα- 
λείται δαπάνη σε βάρος του προϋπολογισμού του Δήμου 
Κομοτηνής για το τρέχον έτος 100.000.000 δρχ. 


β) Γ ια την κάλυψη της ανωτέρω δαπάνης έχει γραφεί πί¬ 
στωση στον προϋπολογισμό του Δήμου Κομοτηνής για το 
έτος 1996 100.000.000 δρχ. στον ΚΑΕ 212.9γ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 21 Νοεμβρίου 1996 

Με εντολή Γ εν. Γ ραμ. Περιφέρειας 
Ο Αναπλ. Περιφ. Διευθυντή 
Σ. ΜΕΝΕΣΕΛΙΔΗΣ 

-♦- 

Αριθ. 07/1318 (11) 

Μεταβίβαση κοινόχρηστης έκτασης συν/σμού Πορταριάς 
Ν. Χαλκιδικής στην ομώνυμη Κοινότητα. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το Νόμο 3200/55 «περί διοικητικής αποκεντρώ- 
σεως», σε συνδυασμό προς τα από 28.6.55 και 23.11.56 
Β.Δ. «περί αρμοδιοτήτων των Νομαρχών». 

2. Το άρθρο 197 του Αγροτικού κώδικα. 

3. Την αριθμ. 28/31.3.95 απόφαση του Νομαρχιακού 
Συμβουλίου Χαλκιδικής (ΦΕΚ 360/4.5.95 τ.Β') περί Ορ¬ 
γανισμού της Νομαρχιακής Αυτοδιοίκησης Χαλκιδικής. 

4. Το αριθμ. 1051/5.11.96 έγγραφο της Κοινότητας 
Πορταριάς, περί μεταβιβάσεως του αριθμ. 417 α τεμαχίου 
εκτάσεως 7.200 τ.μ. του συνοικισμού Πορταριάς με το χα¬ 
ρακτηρισμό «Περιφερειακή Ζώνη του συνοικισμού», για 
την προστασία της αρδευτικής γεώτρησης της Κοινότη¬ 
τας, προστασία του περιβάλλοντος χώρου κ.λπ.», αποφα¬ 
σίζουμε: 

Μεταβιβάζουμε δωρεάν στην Κοινότητα Πορταριάς 
κατά πλήρη κυριότητα, νομή και κατοχή το αριθμ. 417α 
κοινόχρηστο τεμάχιο εκτάσεως 7.200 τ.μ. της οριστικής 
διανομής, έτους 1939, του συνοικισμού Πορταριάς, με το 
χαρακτηρισμό «Περιφερειακή ζώνη του συνοικισμού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 19 Νοεμβρίου 1996 

Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

α) Στην απόφαση Δ4/615/10.10.96 (ΦΕΚ 965/ 
18.10.96/τ.Β') και στη δεύτερη σελίδα παρ. δ' από το λαν¬ 
θασμένο: στο 2ο ΤΕΛ Αθηνών και στο ΤΕΛ Γαλατσίου, στο 
σωστό: στο 2ο ΤΕΛ Αθηνών και στο 2ο ΤΕΛ Γαλατσίου. 

β) Στην απόφαση Δ4/399/14.6.96 (ΦΕΚ 530/4.7.96/ 
τ.Β') και στην παρ. Β’ από το λανθασμένο: σχολικό έτος 
1996-97 στο σωστό: σχολικό έτος 1995-96. 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ_ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά8σέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

150.000 

10.000 

1.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 6.000 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.30' 


ΔΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















